open-index/open-wikipedia-markdown huggingface dataset:
Ponte Don Luís I

A **ponte Don Luís I** sobre o río Douro, une o Porto con Vila Nova de Gaia, en Portugal.

## Historia 
Oficialmente designada "Ponte Luiz I", construída de acordo co proxecto do Enxeñeiro Teófilo Seyrig, que xa colaborara con Eiffel na Ponte de Dona María, foi inaugurada o 31 de outubro de 1886 polo propio Lois I de Portugal.

A Ponte de Don Luís, que veu substituír a Ponte Pénsil, está constituída por un arco de ferro e cinco piares e ten a particularidade de ter dous taboleiros metálicos con cinco metros de largura cada un. O taboleiro superior ten de longo 391 metros e o inferior 174. A ponte é unha auténtica filigrana de ferro e, xuntamente coa Torre dos Clérigos, é un dos símbolos do Porto.

A Ponte de Don Luís permitiu unha ligazón viaria desafogada entre as zonas baixa e alta de Vila Nova de Gaia e do Porto e, dunha forma máis xeral, entre o norte e o sur do país, durante largas décadas. A partir da segunda metade do século XX, no entanto, comezou a revelarse insuficiente para asegurar o transito automóbil entre as dúas marxes.

## Galería de imaxes 
## Véxase tamén 
### Bibliografía 
*  e . *Pontes metálicas rodoviárias*, 1998, Lisboa.
### Ligazóns externas 
* Sistema de Informação para o Património Arquitectónico .
* Direção-Geral do Património Cultural  .
Alhaurín el Grande

**Alhaurín el Grande** é unha cidade do sur de España, situada na provincia de Málaga, Andalucía. Pertence á comarca do Valle del Guadalhorce. En 2009 contaba cunha poboación de 23.319 habitantes segundo o INE, dispersos en 73&nbsp;km² de superficie.

Historicamente é unha vila de presenza musulmá e que a data de hoxe aínda alberga restos da cultura arábiga, restos arqueolóxicos que veñen explicar a importancia do municipio como enclave estratéxico, sobre todo polas torres de vixilancia das que pouco se conserva, pero que veñen xustificar un papel importante dentro do marco histórico da antiga Al-Ándalus.

Entre as festividades máis importantes do municipio cabe destacar os días de San Antón e San Sebastián en xaneiro, o Entroido, a Semana Santa e a feira de maio.

800px|centro|miniatura|Alhaurín el Grande
 
## Ligazóns externas 
*Concello de Alhaurín el Grande
*Alhaurín el Grande, en Málaga Pueblos
Galería de imaxes de Mourente, Pontevedra

Santa María de Mourente é unha parroquia que se localiza no concello de Pontevedra.

Ficheiro:Igrexa de Santa María de Mourente.jpg|Igrexa parroquial.
Ficheiro:Carballo de Santa Margarida, Mourente, Pontevedra.jpg|Carballo de santa Margarida.
Ficheiro:Mouro de Mourente 2.jpg|Mouro de Mourente. Atlante suxeitando o púlpito da igrexa de Sta. María de Mourente.
Ficheiro:Ermida de Santa Margarida de Mourente, Pontevedra.jpg|Ermida de santa Margarida de Mourente.
Ficheiro:Cruceiro de Mourente detalle.jpg|Detalle do cruceiro de Mourente
Ficheiro:Cruceiro Mourente con franciscano.jpg|Cruceiro de Mourente
Ficheiro:Cruceiro Mourente se hizo.jpg|Cruceiro de Mourente
Ficheiro:San Mamede de Moldes 1.jpg|San Mamede de Moldes. Fachada.
Ficheiro:San Mamede de Moldes 4.jpg|San Mamede de Moldes. Lateral.
Ficheiro:Cruceiro Mourente con garda civil.jpg|Cruceiro de Mourente (1863)
Ficheiro:Capela santo Amaro, Pontevedra.jpg|Capela de santo Amaro.
Ficheiro:Amaro de Anjou, Pontevedra.jpg|Escultura de Amaro de Anjou na capela de santo Amaro.
Ficheiro:Vértice xeodésico Mourente.jpg|Vértice xeodésico de Mourente, no alto do Picoto.
Ficheiro:Río Lérez en Monteporreiro.jpg|Río Lérez do lado de Mourente.
Ficheiro:Castro de Mourente 1.jpg|O Picoto, localización do antigo castro de Mourente.
Ficheiro:Cova dos Mouros.jpg|Cova dos Mouros, no antigo castro de Mourente.

## Véxase tamén
### Outros artigos 
*Galería de imaxes de Pontevedra
O vento que axita o orxo

***O vento que axita o orxo*** (en ) é un filme do director británico Ken Loach. Ambiéntase na loita pola independencia irlandesa nos anos 20, e a posterior guerra civil. Foi premiada coa Palma de Ouro no Festival de Cannes no 2006.

## Sinopse 
Irlanda no 1920. Uns campesiños únense para formaren un exército guerrilleiro co obxectivo de combateren aos invasores ingleses, os temidos Black and Tans. Damien (Cillian Murphy) abandona unha prometedora carreira de médico para acompañar ao seu irmán Teddy (Pádraic Delaney) na loita pola liberdade. O tratado de paz asinado polo que se lle concede a independencia a parte de Irlanda, lonxe de traer a calma, fai estalar unha guerra civil na cal os irmáns antes aliados se enfrontarán.

## Personaxes 
* Cillian Murphy como Damien O'Donovan
* Pádraic Delaney como Teddy O'Donovan
* Liam Cunningham como Dan
* Orla Fitzgerald como Sinéad Ní Shúilleabháin
* Laurence Barry como Micheál Ó Súilleabháin
* Mary Murphy como Bernadette
* Mary O'Riordan como Peggy
* Myles Horgan como Rory
* Martin Lucey como Congo
* Roger Allam como Sir John Hamilton
* John Crean como Chris Reilly
* Damien Kearney como Finbar
* Frank Bourke como Leo
* Shane Casey como Kevin
* Máirtín de Cógáin como Sean
* William Ruane como Johnny Gogan
* Fiona Lawton como Lily
* Seán Mac Fhionnghaile como Padre Denis
* Kevin O'Brien como Tim

## Notas 
## Véxase tamén 
### Ligazóns externas 
* Tradución do título ao galego en www.clusteraudiovisualgalego.com
* Argumento e ficha técnica en www.labutaca.net .
* Ficha en IMDb
Cuatro (instrumento)

O **cuatro** é un instrumento da  familia da guitarra. Chegou a América polas migracións canarias e hoxe é utilizado no Caribe Hispano en países como México, Colombia e, especialmente, Venezuela e Porto Rico.

## Cuatro de Porto Rico 
Antigamente o cuatro de Porto Rico estivo composto por catro ordes de cordas dobres. No entanto, o cuatro actual está formado por cinco ordes de cordas dobres metálicas con afinación ascendente:  
*si(5ta) 
*mi (4ta) 
*la (3ra) 
*re (2da)
*sol (1ra) 
 
O cuatro é, hoxe en día, o instrumento nacional de Porto Rico e está vinculado á cultura *xíbara*, é dicir, dos campesiños de Borinquen.
miniatura|150px|Cuatro de Venezuela.
## Cuatro de Venezuela 
O cuatro de Venezuela ten 4 cordas simples de nailon con afinación: 
* (4ta) A
* (3ra) RE
* (2da) FA# -
* (1ra) SE, esta última, unha oitava cara a embaixo

## Notas 
## Véxase tamén 
### Bibliografía 
* "Cuatro" *Enciclopedia Encarta Online*. 2008. Microsoft .
Estadio de Mestalla

O **Estadio de Mestalla**, oficialmente "**Mestalla, camp del València**", é o estadio do Valencia Club de Fútbol. O seu nome débese á quenlla de Mestalla que pasa por baixo do campo. Está situado entre a Avenida de Suecia e a Avenida de Aragón, no barrio de Mestalla da cidade de Valencia. Anteriormente, entre 1969 e 1974, chamouse **Estadio Luis Casanova**. Posúe unha capacidade de 55.000 espectadores todos sentados.

Actualmente está en construción o Nou Mestalla, que substituirá o Estadio de Mestalla.

## Inauguración
O Camp de Mestalla foi inaugurado o 20 de maio de 1923, tras ser bendicido o terreo de xogo, o alcalde de Valencia, Juan Artal, fixo o saque de honra previa ao partido inaugural entre Valencia CF e Levante FC. O resultado final foi de 1-0 vitoria para os propietarios con gol marcado por Arturo Montesinos Cebriá (*Montes*).

## Eventos
Para o Mundial de Fútbol España 1982 foi elixido como sede da selección española para a disputa dos partidos desta na primeira fase. Igualmente aloxou os xogos da primeira rolda para o equipo nacional español nos Xogos Olímpicos de Barcelona 1992. Para a temporada 2008-09 o Estadio de Mestalla albergou a final da Copa do Rei o 13 de maio de 2009.

## Véxase tamén
### Ligazóns externas
* O novo estadio do Valencia C.F.
* Característiscas do Nou Mestalla
* "Últimes vesprades a Mestalla"
Galería de imaxes da capela da Virxe Peregrina

Capela da Virxe Peregrina de Pontevedra

Ficheiro:SANTUARIO VIRXE PEREGRINA.JPG
Ficheiro:Retablo Peregrina.jpg
Ficheiro:Ravachol.jpg
Ficheiro:Capilla Virgen Peregrina.jpg
Ficheiro:Pontevedra Igrexa Galiza.jpg
Ficheiro:Pontevedra peregrina.jpg
Ficheiro:Imaxe en Pontevedra Galiza.jpg
Ficheiro:Pontevedra-Igrexa da peregrina.jpg
Ficheiro:Pontevedra-La_Peregrina28.jpg

## Véxase tamén
*Galería de imaxes de Pontevedra
Mississippi (homónimos)

**Mississippi** é un dos estados  dos Estados Unidos de América.

Amais, Mississippi tamén se pode referir a:

## Lugares 
[270px|miniatura|Cambios no **[Territorio de Mississippi** entre 1798 e 1817.]]
* O Sistema do Río Mississippi, que inclúe:
** O Río Mississippi, onde se diferencian un Alto Mississippi e un Baixo Mississippi
** O delta do Mississippi
** A Baía do Mississippi (*Mississippi embayment*)
* Río Mississippi (Ontario), un afluente do río Ottawa, Canadá.
* Estreito de Mississippi (*Mississippi Sound*), un estreito ao longo da costa de Alabama e Mississippi
* Territorio de Mississippi, designación histórica da rexión que inclúe os estados estadounidenses de Mississippi e Alabama
* Condado de Mississippi, Arkansas
* Condado de Mississippi, Missouri
* Lago Mississippi, en Ontario, Canadá

## Outros 
* O período xeolóxico Mississippiano, da época carbonífera
* Cultura mississippiana, unha cultura norteamericana que floreceu entre o 800 e o 1500
* *Mississippi* (filme), un musical protagonizado por W.C. Fields e Bing Crosby
* "M-I-S-S-I-S-S-I-P-P-I", canción country gravada por Red Foley en 1950
* Mississippi (grupo musical), banda australiana de rock, (1972–1975)
* *Mississippi Burning*, filme de Alan Parker
* *Mississippi Mermaid*, novela de William Irish
Igrexa de Santa María de Vilaselán

A **igrexa de Santa María de Vilaselán** é o templo parroquial de Vilaselán (Ribadeo). Máis coñecida como Santuario de Nosa Señora da Vilaselán, é un edificio que data do século XVIII, que alberga no seu interior a imaxe da Virxe que lle dá sona en toda a Mariña lucense e occidente asturiano.

## Arquitectura 
Dispón dunha nave rectangular con catro arcos faixóns, capela maior cun arco triunfal e bóveda de aresta, dúas sacristías, torre de campás sobre o frontis e pórtico acaroado o muro dereito do templo. No seu interior, retablo maior, de estilo neoclásico e dúas laterais, de similar do mesmo tempo.

Dentro do edificio ocupan especial lugar os exvotos, en particular as réplicas de barcos ofrendadas despois de saír airosos de momentos difíciles no mar.

## Galería de imaxes

Púlpito da igrexa de Vilaselán, Ribadeo.jpg|Púlpito
Altar da igrexa de Vilaselán, Ribadeo.jpg|Altar maior
Igrexa de Vilaselán - Ofrendas de maquetas de barcos.jpg|Ofrendas de maquetas de barcos
Albert Fert

**Albert Fert**, nado en Carcasona o 7 de marzo de 1938, é un físico francés. É un dos descubridores do efecto de magnetorresistencia xigante, que permite aos discos ríxidos modernos superaren a barreira de xigabytes, polo que foi agraciado do Premio Nobel de Física de 2007, canda Peter Grünberg.

É profesor na Université Paris-Sud en Orsay, e director científico dun laboratorio asociado ('Unité mixte de physique') entre o Centre national de la recherche scientifique (Centro Francés de Investigación) e Thales Group.

## Traxectoria 
Graduado en 1962 na École Normale Supérieure en París. Mestrado en 1963 na Universidade de París, e doutorado en 1970 na Université Paris-Sud.

En 1988 descubriu o efecto da magnetoresistencia xigante (GMR) en multicapas de ferro e cromo, descuberta recoñecida como iniciadora da spintrónica. O GMR foi simulado e descuberto independentemente por Peter Grünberg do Jülich Research Centre. Dende 1988, Albert Fert ten realizado varias contribucións ao eido da spintrónica.

## Véxase tamén 
### Ligazóns externas 
* Perfil no sitio oficial do Nobel de Física 2007
Michèle Pierre-Louis

**Michèle Pierre-Louis**, nada en Jérémie (departamento de Grand'Anse) o 5 de outubro de 1947, é unha política haitiana.

## Traxectoria
Ocupou o cargo de Primeira Ministra de Haití entre o 5 de setembro de 2008 e o 30 de outubro de 2009, cando foi destituída do seu cargo por unha maioría do Senado que estaba en desacordo co seu goberno.
Jacques-Édouard Alexis

**Jacques-Édouard Alexis**, nado o 21 de setembro de 1947, é un político haitiano que foi desde 1999 a 2001 e de 2006 a 2008 Primeiro Ministro de Haití. Alexis perdeu unha moción de censura no Senado debido á súa incapacidade de frear a crise do país.

## Notas
Yvon Neptune

**Yvon Neptune**, nado o 8 de novembro de 1946 in Cavaillon, Haití, foi Primeiro Ministro de Haïti dende 2002 até 2004.
Claudette Werleigh

**Claudette Werleigh**, nada en 1946 foi a Primeira Ministra de Haití dende novembro de 1995 até febreiro de 1996. Foi a primeira muller en ocupar ese cargo.
Rosny Smarth

**Rosny Smarth**, nado en Cavaillon o 19 de outubro de 1940 e finado o 15 de xaneiro de 2025, foi o Primeiro Ministro de Haití durante un breve período, dende o 27 de febreiro de 1996 até o 9 de xuño de 1997.

Abandonou o posto antes de que houbese quen o substituíse, polo que o cargo ficou baleiro durante case dous anos.

## Notas
Smarck Michel

**Smarck Michel**, nado en 1937 e finado en 2012, foi Primeiro Ministro de Haití dende o 8 de novembro de 1994 até o 16 de outubro de 1995. Smarck foi o terceiro Primeiro Ministro do Presidente Aristide, o primeiro escolleito despois do seu exilio.
Robert Malval

**Robert Malval**, nado en Porto Príncipe o 11 de xullo de 1943, é un político haitiano. Foi Primeiro Ministro de Haití dende o 30 de agosto de 1993 até o 8 de novembro de 1994.
Jamila Madeira

**Jamila Bárbara Madeira e Madeira**, coñecida como **Jamila Madeira**, nada en Alte, concello de Loulé o 17 de xullo de 1975, é unha política portuguesa sendo actualmente e desde xullo de 2004 Deputada polo Partido Socialista Europeo no Parlamento Europeo.
## Notas 
## Véxase tamén 
### Ligazóns externas 
* Páxina oficial de Jamila Madeira como deputada do Parlamento Europeo
Támil

**Támil** pode referirse a:

* O **pobo támil**, un pobo do sur da India.
* A **lingua támil**, o idioma dese pobo.
* O **alfabeto támil**, o alfabeto que emprega ese pobo.
* **Tamil Nadu**, estado do suroeste da India.
* **Tamil Eelam**, estado proposto polos támiles de Sri Lanka.
Jean Marie Chérestal

**Jean Marie Chérestal**, nado en 1947, foi o Primeiro Ministro de Haití dende o 20 de marzo de 2001 até o 21 de xaneiro de 2002.
Pet Society

**Pet Society** foi un xogo social de Internet desenvolvido por Playfish en 2007. O xogo, iniciado na rede social Facebook. Os usuarios podían deseñar as súas mascotas escollendo o seu xénero e faccións dentro duns deseños preestablecidos, ademais do nome e a cor. Foi clasificado como a aplicación máis popular de Facebook. Os servidores do xogo cesaron a súa actividade o 17 de xuño de 2013.

## Notas 
## Véxase tamén 
### Outros artigos 
* Playfish
Indalo

miniatura|150px|Escultura dun indalo nunha rúa de Almería
O **Indalo** é unha figura de orixe ancestral que se atopa na Cueva de los Letreros, situada a carón do Maimón, no municipio almeriense de Vélez-Blanco. Trátase dunha pintura rupestre do Neolítico tardío ou da Idade do Cobre. Representa unha figura humana cos brazos estendidos e un arco sobre ás súas mans. Aínda que o seu significado non foi aínda esclarecido, existen teorías sobre unha suposta divindade no debuxo.

## Historia 
miniatura|150px|dereita|Representación dun indalo A Cueva de los Letreros, e máis concretamente o *Indalo*, foron descubertos ó redor de 1868 polo almeriense Antonio Góngora y Martínez. Dita cova foi declarada Monumento Histórico Nacional no 1924 e posteriormente Patrimonio da Humanidade.

Durante séculos, antes da catalogación do Indalo por parte dos estudosos, foi símbolo da boa sorte e considerado coma un *tótem* no norte e levante da provincia de Almería, especialmente no municipio de Mojácar, onde o pintaban con almagre para protexer as casas das tormentas e o mal de ollo. Era chamado o *muñequillo mojaquero*.

A mediados do século XX foi tomado como símbolo e bandeira dun movemento intelectual e pictórico encabezado por Jesús de Perceval, discípulo un pouco anarco da visión noucentista mediterránea do filósofo Eugeni d'Ors. Pola súa parte, Perceval reivindicaba a postura vital, a cosmovisión do almeriense e a esencialidade das culturas anteriores desde a antigüidade, nun renacer constante do clásico.

Tan forte foi o simbolismo do Indalo para estes artistas e intelectuais que puxeron ó seu grupo o nome de movemento indaliano. O movemento vía no seu símbolo un home ancestral cun arco da vella realizando un pacto entre o ser humano e os deuses para evitar futuros diluvios. O estudo do debuxo mostra que a figura non representa máis que un arqueiro apuntando a unha ave que voa sobre el.

O termo *Indalo* podería ter a súa orixe na lingua dos iberos: *indal eccius* (mensaxeiro dos deuses). Porén é máis recoñecida a orixe relacionada co patrón da cidade de Almería, San Indalecio.

O debuxo que da forma ó Indalo pódese achar non só na Comarca dos Vélez, senón que hai constancia de figuras similares fóra da xeografía española.

Nas últimas décadas o Indalo converteuse no símbolo máis representativo de Almería.

## Véxase tamén
### Ligazóns externas
*¿Porque "Boa sorte"?
Galería de imaxes de Vilaza, Monterrei

**San Salvador de Vilaza** é unha parroquia que se localiza no concello de Monterrei.

Ficheiro:Igrexa e torre de Vilaza, Monterrei.jpg|Igrexa e torre de Vilaza.
Ficheiro:Vilaza, Monterrei.jpg
Ficheiro:Vilaza, Monterrei, Galiza.jpg
Ficheiro:Vilaza, Monterrei, Galicia (Spain).jpg
Ficheiro:Vilaza, Monterrei, Galiza. Inscrición.jpg

## A Salgueira

Ficheiro:A Salgueira, Vilaza, Monterrei 06.jpg
Ficheiro:A Salgueira, Vilaza, Monterrei 02.jpg
Ficheiro:A Salgueira, Vilaza, Monterrei 01.jpg
Ficheiro:A Salgueira, Vilaza, Monterrei 03.jpg
Ficheiro:A Salgueira, Vilaza, Monterrei 04.jpg
Ficheiro:A Salgueira, Vilaza, Monterrei 05.jpg

## Vilaza

Ficheiro:Vilaza, Vilaza, Monterrei 06.jpg
Ficheiro:Vilaza, Vilaza, Monterrei 05.jpg
Ficheiro:Vilaza, Vilaza, Monterrei 04.jpg
Ficheiro:Vilaza, Vilaza, Monterrei 03.jpg
Ficheiro:Vilaza, Vilaza, Monterrei 02.jpg
Ficheiro:Vilaza, Vilaza, Monterrei 01.jpg

## Véxase tamén
*
Abadal

**Abadal** foi un fabricante de coches catalán activo entre 1912 e 1923. Considerado un coche de luxo veloz, cun deseño similar ao de Hispano-Suiza. Existían dous modelos: O primeiro tiña un motor de catro cilindros de 3&nbsp;104 cc, e o segundo un motor de seis cilindros de 4&nbsp;521 cc.

Pouco despois da creación da liña Abadal, a compañía belga Impéria comezou a fabricar o modelo, con licenza, chamándoos Impéria-Abadal. En 1916 Abadal comprou os dereitos de Buick en España, e desde ese ano, os modelos de Abadal construídos en Barcelona posuían motores Buick, pero non a carrocería. A estes automóbiles coñecéuselles como Abadal-Buicks.

M. A. Van Roggen (que traballara en Springuel) tomou o control da compañía belga, e fabricou uns 170 Impéria-Abadal máis. Ademais fabricou outros modelos, como un modelo deportivo de 16 válvulas de 2&nbsp;992 cc e catro cilindros e tres prototipos de 5&nbsp;630 cc. A compañía deixou de fabricar automóbiles en 1923.

Francisco (Paco) Abadal era un vendedor de Hispano-Suiza, ademais dun piloto de carreiras de Barcelona. Comezou o seu negocio en 1912 e, cando o abandonou, traballou para a General Motors. Os plans de General Motors, en 1930, para lanzar un prototipo chamado Abadal Continental nunca se levaron a cabo.

## Véxase tamén 
### Ligazóns externas 
* Historia da firma e fotografías en Autopasión 1/18
Chaín

Como topónimo **Chaín** pode referirse a:

;En Galiza
***Chaín**, parroquia do concello de Gondomar;
***Chaín**, lugar da parroquia de Berdeogas, no concello de Dumbría;
***Chaín**, lugar da parroquia de Frades, no concello da Estrada;
***Chaín**, lugar da parroquia de Paradavella, no concello da Fonsagrada;
***Chaín**, lugar da parroquia de Ferreiros, no concello de Pol;
***Chaín**, lugar da parroquia da Insua, no concello de Ponte Caldelas;
***Chaín**, lugar da parroquia de Santaia de Rairiz, no concello de Santiso;
***A Chaínza**, lugar da parroquia do Obre, no concello de Noia;
***Buchaín**, lugar da parroquia de Sanamede do Monte, no concello da Baña.

;Río de Galiza
***Río Chaín**, afluente do Umia.

Amais, como apelido pode referirse a:

***Manuel María Chaín Pérez**, arquitecto galego (n. 1962).
La Pobla de Vallbona

**La Pobla de Vallbona** é un concello da Comunidade Valenciana que está situado na zona do Camp de Túria, pertencente á Provincia de Valencia.

No ano 2009 tiña 20.431 habitantes, cunha densidade de 617,25 hab./km².
Galería de imaxes de Meirás, Valdoviño

San Vicente de Meirás é unha parroquia que se localiza no oeste do concello de Valdoviño.

Ficheiro:San Vicente de Meirás.JPG|Igrexa de San Vicente de Meirás
Ficheiro:Costa de Meirás co Cabo Prior ó fondo.JPG|Costa de Meirás co Cabo Prior ó fondo
Ficheiro:Praia do Río.JPG|Praia do Río
Ficheiro:Praia do río, Meiras, Valdoviño, Galiza.jpg|Praia do Río
Ficheiro:Randeeira. Meiras, Galiza.jpg|Randeeira
Ficheiro:Horreo en Meirás - Galiza.JPG|Hórreo

### Capela da Virxe do Porto

Ficheiro:A Frouxeira, Meirás, Valdoviño.jpg|A capela co faro de Punta Frouxeira ó fondo
Ficheiro:Capela da Virxe do Porto, Meirás, Valdoviño, Galiza.jpg

## Faro de Punta Frouxeira, Meirás, Valdoviño

Ficheiro:Faro da Frouxeira.JPG
Ficheiro:Faro de Punta Frouxeira, Valdoviño, Galicia (Spain).jpg
Ficheiro:Valdoviño, Punta Frouxeira.jpg

## Véxase tamén
*Galería de imaxes de Valdoviño
Jabberwocky

**"Jabberwocky"** é un poema de Lewis Carroll, escrito a base de verbas sen sentido. Apareceu orixinalmente como parte da novela *Do outro lado do espello, e o que Alicia atopou aló (1872)*. Considérase un dos mellores poemas sen sentido da literatura inglesa e utilízase nas clases de primaria dos países anglofalantes para ensinar aos estudantes o uso das contraccións, e a morfoloxía dos nomes e verbos.

No poema, o **Jabberwock** é unha besta mitolóxica. Actualmente, a palabra *jabberwocky* (posiblemente relacionada con *jabber*, traducido como fungar, rosmar) utilízase en inglés para referirse a un discurso sen sentido.

## O poema 
## Notas 
## Véxase tamén 
### Outros artigos 
* *A besta do reino*
### Ligazóns externas 
* Máis sobre a orixe e os significados das verbas do poema (en inglés)
* Descrición da personaxe do Jabberwock (en inglés)
IPad

O **iPad** é unha tableta deseñado pola empresa estadounidense Apple Inc. Foi presentado ó público o 27 de xaneiro do 2010, nunha conferencia de prensa no Yerba Buena Center for the Arts na cidade de San Francisco. Antes da súa presentación, xurdiron diversos rumores acerca do seu nome, dentro dos que se incluían *iSlate* e *iTablet*.

## Distribución 
O iPad comezará a ser distribuído o 3 de abril de 2010 nos Estados Unidos de América. As versións 3G venderanse libres, sen subrogarse á prestación de servizos por unha compañía concreta de comunicacións. Porén, varias compañías anunciaron paquetes de datos a prezos especiais para os modelos 3G de forma análoga ós servizos do iPhone.

A distribución e venda levarase a cabo mediante tendas Apple físicas e por Internet, así coma nos distribuidores habituais da marca.

## Notas 
## Véxase tamén 
### Outros artigos 
* Apple

### Ligazóns externas 
* iPad
Kill Yr Idols

***Kill Yr Idols*** é un EP da banda estadounidense Sonic Youth, orixinalmente editado só en Alemaña. No ano 1995, *Kill Yr Idols* foi xuntado á reedición da DGC do álbum de 1983 *Confusion Is Sex*.

A edición orixinal en vinilo realizouse en outubro de 1983 polo selo Zensor. Houbo unha reedición en setembro de 1987, pero ámbalas dúas só se lanzaron en Alemaña. 

O EP lanzouse medio ano despois do seu álbum *Confusion Is Sex* e contén dous temas deste ("Protect Me You" e "Shaking Hell"), así como unha gravación do primeiro, e tres temas novos gravados ao vivo en dúas pistas en outubro de 1983.

A letra da canción do título fai referencia ao xornalista Tim Sommer, amigo e compañeiro de Thurston Moore na banda Even Worse. Sommer traballaba en *The Village Voice* co famoso xornalista Robert Christgau, co que tiña unha boa relación, cousa que molestaba a Moore debido a que os primeiros traballos de Sonic Youth recibiran malas críticas por parte de Christgau.

## Recepción 
Jason Birchmeier de AllMusic comentou, "Esas cancións lembran ás de *Confusion Is Sex*, só que están un pouco máis desenvolvidas, especialmente a canción do título e 'Brother James'. [*Kill Yr Idols*] resulta nun fascinante camiño a través dos primeiros lampos de xenialidade de Sonic Youth".

## Listaxe de cancións 
## Notas
Old Trafford

**Old Trafford**, tamén coñecido como ***"O teatro dos soños"***, é o estadio do Manchester United F.C. Está situado no distrito de Trafford, na cidade de Manchester (Inglaterra). Ten a categoría de estadio 5 estrelas da UEFA.

## Historia
Cando o club foi fundado como Newton Heath en 1878, xogou os seus partidos en casa nun pequeno campo en North Road en Newton Heath. Con todo, a miúdo os equipos visitantes queixábanse do estado do terreo, que era "un pantano nun extremo e unha canteira de rocha no outro". Os vestiarios tampouco eran para estar orgullosos, e atopábanse a dez minutos a pé do estadio, no Pub Three Crowns en Oldham Road. Máis tarde foron trasladados ao Shears Hotel, outro pub en Oldham Road, mais era preciso un troco se o club quería continuar na liga de Fútbol. Os Heathens mantivéronse no seu terreo de North Road durante quince anos, entre 1878 e 1893, cando ano despois de entrar na Football League, trasladáronse a un novo fogar en Bank Street, nas inmediacións de Clayton.

Old Trafford, comezado a construír en 1909, foi finalmente inaugurado o 19 de febreiro de 1910 e o Manchester United mudouse dende o seu vello estadio en Clayton. Situado distrito suburbano de Trafford, pertencente ao condado metropolitano do Gran Manchester, o seu enderezo é: Sir Matt Busby Way, Old Trafford, Manchester, England M16 0RA. Old Trafford é coñecido como *O Teatro dos Soños*, alcume posto por Bobby Charlton, histórico xogador do club.

A súa construción supuxo a enorme suma para a época de £60.000. En 1939 na semifinal da FA Cup entre os Wolves e Grimsby Town F.C. remataría cunha entrada de 76.962 espectadores, unha marca que aínda segue en pé. A azotea sur do soporte orixinal de Leitch foi substituída nos anos 30. As esquinas do sur do soporte tamén foron cubertas e unha azotea parcial foi agregada no lado norte. O estadio foi gravemente danado durante a segunda guerra mundial debido aos bombardeos levados acabo pola Alemaña Nazi en 1941 e durante algún tempo debeu xogar no estadio Maine Road, do clásico rival local Manchester City até o fin da remodelación do recinto en 1949.

Nos anos 60, 70 e 80, só 58.000 espectadores podían entrar en Old Trafford, e co informe de Taylor, que requiría que os estadios de equipos de primeira categoría de Inglaterra tiveran a tódolos espectadores sentados, a capacidade foi reducida a 44.000, sempre demasiado pequena para os seareiros do United. Con todo, unha serie de continuas reformas e ampliacións, rematadas no ano 2006, elevaron a súa capacidade até os seus actuais 76.212 asentos.
Primeiro ministro de Haití

O **primeiro ministro de Haití** é o xefe de goberno do país de Haití. O Primeiro Ministro é nomeado polo Presidente e ratificado pola Asemblea Nacional. O Primeiro Ministro designa aos Ministros de goberno e os Secretarios de Estado. Ten a responsabilidade de dirixirse ante a Asemblea Nacional para obter un voto de confianza da súa política.

## Primeiros Ministros de Haití (1988-presente) 
## Notas
## Véxase tamén 
* Presidente de Haití
Martial Célestin

**Martial Célestin**, nado o 4 de outubro de 1913 e finado o 4 de febreiro do 2011, foi un avogado haitiano nomeado Primeiro Ministro polo Presidente Leslie Manigat no marzo de 1988 baixo a estreada Constitución de 1987, que fora aprobada no Parlamento formado polas Eleccións do 17 de xaneiro de 1988. Foi deposto por un golpe de estado que tivo lugar o 20 de xuño dese mesmo ano.
Aereogramme

**Aereogramme** foi unha banda escocesa de rock alternativo/progresivo formada en abril de 1998. Estivo composta por Craig B. (voces, guitarra), Iain Cook (guitarra, programación), Campbell McNeil (baixo) e Martin Scott (batería). Antes de separarse no ano 2007 a banda editou catro álbums de estudio.

## Historia 
Formada en abril de 1998, a banda editou dous sinxelos de 7" en 1999 a través do seu propio selo Babi-Yaga e xirou durante ese ano con Low, Geneva e Snow Patrol. O grupo asinou co selo Chemikal Underground a principios do ano 2000. Nese momento editaron dous EPs antes de lanzar o seu primeiro álbum, *A Story in White*, no 2001. No ano 2003 seguiulle *Sleep and Release * e a banda cambiaríase ao selo Undergroove Records antes do lanzamento do seu terceiro álbum, *Seclusion*. O grupo volvería a asinar con Chemikal Underground en agosto do 2006.

O seu cuarto álbum, *My Heart Has a Wish That You Would Not Go*, foi editado en Europa e nos Estados Unidos o 29 de xaneiro do 2007, e no Xapón o 14 de outubro do 2006, e collía o seu título da novela *The Exorcist*. Nunha o cantante Craig B. revelou o longo espazo entre os lanzamentos debeuse parcialmente a que perdera a súa voz durante seis meses.

O 11 de maio do 2007 Aereogramme anunciou a súa disolución. A banda realizou o seu derradeiro concerto no Connect Festival en Inverary, Escocia o 31 de agosto dese ano.

### Post-Aereogramme 
Iain Cook e Craig B. formaron posteriormente a banda The Unwinding Hours, coa cal editaron un álbum do mesmo nome en febreiro do 2010. Desde entón, Craig B. lanzou dous álbums en solitario co nome de A Mote of Dust e dous álbums de música ambiental co nome de Slovenly Hooks. 

En 2011 Cook formou Chvrches con Martin Doherty (que traballou no último álbum de Aereogramme) e Lauren Mayberry. Anteriormente, gravou, mesturou e masterizou o miniálbum de 2008 da banda escocesa de indie rock The Twilight Sad, *Here, It Never Snowed. Afterwards It Did*. O baixista Campbell McNeil tocou na canción de apertura dese álbum, "And She Would Darken the Memory".

Martin Scott traballa na actualidade coa banda escocesa Biffy Clyro como *tour manager*, e Campbell McNeil fai o mesmo traballo cos australianos The Temper Trap e con Chvrches.

## Discografía 
## Notas 
## Ligazóns externas 
* MySpace da banda
Los Gatos

**Los Gatos** é unha cidade pequena localizada no estado americano de California, no condado de Santa Clara.

Segundo o censo americano de 2000, a súa poboación era de 28.592 habitantes. Ten unha área de 28,0&nbsp;km², dos cales 27,7&nbsp;km² cubertos por terra e 0,3&nbsp;km² cubertos por auga. Os Gatos localízase a aproximadamente 133 m sobre o nivel do mar.

## Localidades na veciñanza 
O diagrama seguinte representa as localidades nun raio de 16&nbsp;km ao redor de Los Gatos. 

400px|esquerda|Localidades veciñas 
 
 
 
 
 
 
 
 
 
 
 
 
 
 
 

## Notas
Killarney

**Killarney** (*Cill Airne* en irlandés) é unha cidade da Irlanda situada no condado de Kerry. Posúe 13.426 habitantes (censo de 2006).
Hrosvitha de Gandersheim

**Hrosvitha de Gandersheim**, nada en Saxonia cara ao 935 e finada despois do 973, foi unha poeta e dramaturga en lingua latina, autora, entre outras, das obras protagonizadas por Paio, lendario mártir galego na corte de Abderramán III.

## Biografía 
Pouco se sabe da vida desta escritora. Probablemente naceu no seo dunha familia nobre de Saxonia. Foi canonesa na abadía bieita de Gandersheim, dotada dunha extraordinaria biblioteca.

## Obra 
É considerada por moitos como a primeira poeta alemá. Consérvase dela un ciclo de seis comedias, un ciclo de oito lendas e dúas obras de historia: unha biografía do emperador Odón I e unha historia das orixes de Gandersheim.

### Traducións ao galego 
* *Obra dramática*, Biblioteca-Arquivo Teatral Francisco Pillado Maior, 2000.

## Véxase tamén 
### Bibliografía 
* Angueira, A.: (2007). Nota 112 en Méndez Ferrín, X. L. *Bretaña, Esmeraldina*, páx. 286. Eds. Xerais.

### Ligazóns externas 
* Biografía
* Obra en www.uned.es/germanistik
* Obra en www.ub.edu/duoda
Listowel

**Listowel** (*Lios Tuathail*, "fortaleza de Tuathal", en irlandés) é unha cidade do Condado de Kerry, na Irlanda, situada ás marxes do río Feale. Ten uns tres mil habitantes e áchase a 28&nbsp;km de Tralee, a capital do condado.
Hernani Club de Rugby Elkartea

O **Hernani Club de Rugby Elkartea** é un club de rugby vasco da localidade guipuscoana de Hernani, que xoga na División de Honra B, a segunda categoría do rugby español.

O campo onde disputa os seus partidos como local é o Landare Toki, e as súas cores son o branco, o verde e o vermello.

## Historia
O **Hernani Club de Rugby Elkartea** foi fundado en 1965 en Hernani (Guipúscoa). Naceu debido a que un grupo de afeccionados ao rugby da localidade deciden crear este equipo para xogar a este deporte. Dada a xuventude do mesmo, o primeiro equipo do Hernani C.R.E. foi de categoría infantil que xogaba os seus partidos como local nun campo de area compartido co CD Hernani.

Dende 1966 o Hernani C.R.E. participou nas ligas rexionais, grupo Norte naquela época, e na liga de Segunda División, similar á División de Honra B actual, ata acadar o ascenso á División de honra na tempada 1977-78.

Tras varios anos de mellora e crecemento, o club chega a unha década de esplendor, a que comprende os anos dende 1978 a 1987, na que conseguen un subcampionato da Copa da FER, e catro subcampionatos da Liga Española de rugby. Tras estes éxitos, cúmprese un ciclo deportivo e descende de categoría, non só por motivos deportivos, senón tamén polas distintas reestruturacións que sufriu a liga española durante os anos '80 e '90 do século XX.

En 1987 perdeu a categoría e participou na 1ª Nacional, grupo Norte-Levante, xunto a vellos coñecidos. Logo de catro bos anos en 1ª División, a reestruturación de 1991 supuxo que o HCRE perdera a súa categoría nacional e baixara á Liga Vasca, ao perder o partido de promoción contra o RC Irún.

O club pasou 13 tempadas sen competir en categoría estatal, ata que na tempada 2003-04 conseguiu o ascenso á División de Honra B, categoría na que se mantén durante unhas tempadas, conseguindo a clasificación para os Play-Off de ascenso nas tempadas 2006-07 e 2008-09.

Cómpre salientar que o club conseguiu diversos títulos en tódalas categorías inferiores do rugby vasco e estatal ao longo da súa historia.

Na tempada 2010-11 o equipo competiu no Grupo 1 da División de Honra B, acadando a 4ª posición da clasificación final. Ó ano seguinte o club rematou primeiro na táboa do Grupo 1, e loitou co Club Alcobendas Rugby nunha eliminatoria de promoción que rematou coa vitoria vasca, acadando o Hernani o ascenso á máxima categoría do rugby español, na que competirá en 2012-13, 26 anos despois da súa última presenza.

## Palmarés
;Posicións do Hernani Club de Rugby Elkartea nas competicións nacionais

*A División de Honra comezou a disputarse en 1970. A División de Honra B existe dende a tempada 1998-99. Anteriormente a Primeira Nacional era a 2ª División do rugby español. A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.

* **4** Subcampionatos da División de Honra:1980, 1981, 1982, 1984.
* **1** Subcampionato da **Copa FER**: 1978.

## Tempada actual
## Notas
## Véxase tamén
### Ligazóns externas
* Site oficial do club 
### Outros artigos
Animal Collective

**Animal Collective** é unha banda orixinaria de Baltimore, Maryland, baseada na actualidade en Nova York. Animal Collective está composta por Avey Tare (David Portner), Panda Bear (Noah Lennox), Deakin (Josh Dibb) e Geologist (Brian Weitz). Os discos gravados baixo o nome Animal Collective poden incluír contribucións dalgúns ou todos eses membros, xa que a formación non é uniforme.

O traballo da banda caracterízase por unha exploración ecléctica de estilos, incluídos psicodelia, freak folk, noise, e electrónica, co uso de elementos como *loops*, *drones*, *sampling*, harmonías vocais, e collages sonoros. Fred Thomas de AllMusic suxire que o grupo "definiu a cara do rock experimental independente durante os anos 2000 e 2010".

Os seus membros coñecéronse na escola e comezaron a gravar xuntos en distintas formas de colaboracións a unha idade moi temperá.  En 1999 fundaron o selo discográfico Paw Tracks, publicando o que agora é considerado o seu álbum de estrea, ''Spirit They're Gone, Spirit They've Vanished* (2000), así como traballos doutros artistas. O seu álbum de 2007 *Strawberry Jam* foi o primeiro en entrar na lista *Billboard* 200. A continuación de 2009 *Merriweather Post Pavilion'' foi o traballo máis exitoso do grupo, chegando aos número 13 da lista estadounidense; o seu son pop psicodélico con moita reverberación resultou moi influente na música independente da década seguinte.

## Discografía 
### Álbums de estudio 
### EPs 
## Notas 
## Ligazóns externas 
* Páxina oficial
* MySpace da banda
Galería de imaxes de Osmo, Cenlle

**San Miguel de Osmo** é unha parroquia que se localiza no concello de Cenlle.

## Galería de imaxes

Ficheiro:IgrexaOsmo1.jpg|Fachada da igrexa.
Ficheiro:Vistaigrexa.jpg|Vista xeral da igrexa desde a Carballeira.
Ficheiro:Detalle fachada igrexa de Osmo.JPG|Detalle da fachada principal da igrexa.
Ficheiro:IgrexaOsmo2.jpg|Vista xeral da igrexa desde o muro norte.
Ficheiro:Canzorrososmo.jpg|Detalle dos canzorros no lateral da igrexa.
Ficheiro:Altarsanfranciscoosmo.jpg|Altar de San Francisco (lateral dereito). 
Ficheiro:Capela de NSra do Socorro Osmo.JPG|Capela da Virxe do Socorro.
Ficheiro:Cruceiro de Osmo 1.JPG|Cruceiro de Osmo.
Ficheiro:cruceiroosmo.jpg|Detalle do Cruceiro de Osmo 1- Crucificado.
Ficheiro:piedadeosmo.jpg|Detalle do Cruceiro de Osmo 1- Piedade. 
Ficheiro:Carballaosmo.jpg|Carballa centenaria.
Ficheiro:Vista de Rioboo.JPG|Vista de Riobó desde o Pazo do Outeiro.
Ficheiro:Portalón Pazo de Rioboó.JPG|Pazo de Riobó.

## Véxase tamén
*Galería de imaxes de Cenlle
Barbantes

Como topónimo **Barbantes** pode referirse a:

;En Galiza
***Barbantes**, parroquia do concello de Punxín;
****Barbantes**, lugar de dita parroquia;
***A Barca de Barbantes**, parroquia do concello de Cenlle;
****A Barca de Barbantes**, lugar de dita parroquia;
***Barbantes**, lugar da parroquia do Río, no concello de Vilamarín.

;Transportes
***Estación de Barbantes**, estación de tren de Adif situada na Barca de Barbantes, no concello de Cenlle.

## Véxase tamén
### Outros artigos
La Cuadra

A **Compañía General Española de Coches Automóviles Emilio de la Cuadra**, mellor coñecida como **La Cuadra**, foi a primeira marca de automóbiles española, activa dende 1898 a 1901. Toma o seu nome do militar valenciano, capitán de cabalaría Emilio de la Cuadra, quen a fundou en 1898 en Barcelona. O seu propósito era o comercio dos vehículos producidos por Benz & Cie e, tamén, construír os seus propios coches a propulsión eléctrica, ámbito no cal tiñan experiencia tanto el mesmo, que fora posuidor dunha central eléctrica, coma o seu socio, o fabricante de acumuladores e enxeñeiro suízo Charles Vélino (máis coñecido como Carlos Vellino).

## Historia 
### Comezos 
Aínda que La Cuadra é recoñecida como a primeira marca española de fabricación de automóbiles, non hai que esquecer que en 1889 Francesc Bonet patentou e fabricou un vehículo de 3 rodas ao que se lle denominou «Bonet», pero que nunca se inscribiu como marca.

A empresa de automóbiles La Cuadra foi fundada polo militar valenciano Emilio de la Cuadra en setembro de 1898 en Barcelona, na rúa Deputación esquina paseo de Sant Joan co nome de Compañía General Española de Coches Automóviles E. de la Cuadra, Sociedad en Comandita; para a fundación da compañía, De la Cuadra contou co apoio financeiro do seu sogro, Joaquín Escrivé de Romaní. e os coches marca Castro darían orixe á lendaria Hispano-Suiza.

## Produción 
thumb|230px|dereita|Imaxe do único automóbil La Cuadra sobrevivente, un Centauro 7,5 HP.
Da serie de seis automóbiles que se prevía fabricar en La Cuadra, descoñécese cantos foron os que finalmente se construíron, que era propulsado polo primeiro motor de 4,5 HP, e sábese que foi conducido polo seu dono con excelentes resultados.
* Outro La Cuadra foi o primeiro vehículo que se matriculou na provincia de Lleida, a nome de Juan Pellisó.
* Outro coche, propulsado por un motor de dous cilindros en paralelo con 1106 cc e unha potencia de 7,5 HP —o segundo motor deseñado por Birkigt—, matriculouse na provincia de Soria coa matrícula SO-2 e chegou até o presente. Nos anos 1920 Miguel Mateu (fillo de Damián Mateu, un dos fundadores de Hispano-Suiza) viu este exemplar nunha romaría nunha vila de Soria e comprouno. Non soamente se conservou en bo estado até o presente, senón que tamén participou no Rally de Sitges. Este vehículo segue sendo propiedade da familia Mateu, e é o único automóbil La Cuadra que sobreviviu.

## Notas 
## Véxase tamén 
### Ligazóns externas 
*
Anglada

**Anglada, Fábrica de Bicicletas e Automóbiles**, máis coñecido como **Anglada**, foi un fabricante español de automóbiles. Estaba localizado en El Puerto de Santa María en Cádiz, Andalucía, e estivo operativo entre 1902 e 1905.

A compañía, fundada por Francisco Anglada y Gallardo, fabricaba coches de luxo de forma individual e por pedido. Os modelos eran ou ben dun cilindro ou ben de catro cilindros con potencias de entre 6 e 36 CV.

Anglada é coñecida actualmente por producir o primeiro coche español comprado polo rei Afonso XIII, que comprou un coche de 24 CV da compañía en 1904. Aínda que a aristocracia española comprou algunhas unidades, Francisco Anglada abandonou pronto a produción debido a problemas económicos, e posteriormente abriu un taller de automóbiles en Madrid. Francisco Anglada morreu en 1917.

## Ligazóns externas 
* Historia das casas construtoras en España 
* Historia da firma e fotografías en Autopasión 1/18
Kenmare, Dacota do Norte

**Kenmare** é unha localidade do estado norteamericano de Dacota do Norte, no Condado de Ward.

Segundo o censo norteamericano de 2000, a súa poboación era de 1081 habitantes. 
No 2006, foi estimada unha poboación de 1080. De acordo co United States Census Bureau ten unha área total de 3,2 km². Kenmare localízase a aproximadamente 576 m por riba do nivel do mar.

## Notas
Divisións rexionais de fútbol en España

As **Divisións rexionais de fútbol**, tamén coñecidas como *categorías rexionais* ou *territoriais*, son as divisións de máis baixo nivel da Liga española de fútbol, por baixo da Terceira División.

A súa organización corre a cargo das 19 Federacións Territoriais (de ámbito autonómico) que integran a Real Federación Española de Fútbol. O número de divisións, grupos e equipos participantes varía en cada comunidade autónoma e provincia.
Henry Cole

**Henry Cole**, nado en Bath o 15 de xullo de 1808 e finado en Londres o 18 de abril de 1882, foi un deseñador inglés do século XIX. Foi un home polifacético que traballou en diversos oficios e que se considera o autor da primeira tarxeta de Nadal do mundo.

Foi un funcionario civil, que xunto a un grupo de seguidores, inicia no seu país no ano 1845 un movemento que pretende eliminar a brecha existente entre o industrial e o artista ou deseñador, e estimular así o gusto dos usuarios. En palabras do propio Cole, o obxectivo central era “demostrar a unión do mellor arte coa manufactura”, había que reformar a produción, e pensando que “unha alianza entre arte e fabricante promovería o gusto do público”.

## Traxectoria 
Henry Cole educouse en Christ's Hospital, en Londres. Comezou a súa carreira aos 15 na Public Record Office, onde era un asistente de mantemento. De 1837 a 1840 traballou como asistente de Rowland Hill e xogou un papel importante na introdución do *Penny Post*. Tamén estivo arredor do primeiro selo, o *Penny Black*.
[miniatura|dereita|A primeira [tarxeta de Nadal comercializada no mundo, en 1843.]]
En 1843, Cole creou a primeira tarxeta de Nadal comercial, sendo John Callcott Horsley o autor do debuxo.

Logo pasou a editar o *Journal of Design and Manufactures*, primeira publicación sobre deseño na historia, que circulou de 1849 a 1852, onde se postulaba un deseño exento de ornamentación, funcional e útil. Probablemente a súa obra máis relevante no mundo do deseño de produto sexa un xogo de té de cor branca inspirado nas vaixelas gregas.

Foi un dos mentores da Exposición Universal de Londres en 1851, sendo un dos encargados de escoller o proxecto para a construción do recinto da exposición, escollendo O *Crystal Palace*, de Joseph Paxton.

## Como Felix Summerly 
Baixo o pseudónimo de **Felix Summerly** deseñou as teteiras de Mintons. Como Felix Summerly tamén escribiu unha serie de libros infantís, como *A book of stories from The home treasury*; *A hand-book for the architecture, sculpture, tombs, and decorations of Westminster Abbey* (1859); *An Alphabet of Quadrupeds* (1844); e *The most delectable history of Reynard the Fox* (ilustrado por 24 debuxos en cor de Aldert van Everdingen) (1846).

## Notas
Darren Aronofsky

**Darren Aronofsky**, nado o 12 de febreiro de 1969 en Brooklyn, Nova York, é un director, guionista e produtor de cine estadounidense.

Os seus filmes xeran a miúdo controversia polo seu contido violento e polémico.

## Traxectoria 
Aronofsky asistiu á Universidade de Harvard, onde estudou cinema e antropoloxía social, e máis tarde ao American Film Institute, onde cursou dirección de cine. Gañou diversos premios ao completar a súa tese de cine, Supermarket Sweep, sendo finalista no National Student Academy Award.

A primeira longametraxe de Aronofsky, o suspense psicolóxico *Pi*, foi gravado en novembro de 1997. Tivo un orzamento mínimo, de 60.000 $. A fita logrou un grande éxito de crítica e público, e obtivo varios galardóns, entre os cales destaca o do Festival de Sundance, que recoñeceu a Aronofsky como mellor director en 1998.

A seguinte película, o drama *Requiem for a Dream* (baseada na novela homónima, de Hubert Shelby Jr.), trata o tempestuoso mundo das adiccións. Ellen Burstyn foi nomeada pola Academia de Cine debido á súa interpretación.

En 2006 estrea a que será a súa terceira longametraxe, *The Fountain, un drama de ciencia ficción.*

O cuarto filme, *The Wrestler*, que recibiu dous nomeamentos da Academia polas interpretacións de Mickey Rourke e Marisa Tomei.

En 2010 traballa como produtor executivo para The Fighter, e estrea *Black Swan*, aclamada pola crítica. Esta última película gaña os nomeamentos da Academia de Mellor Película, Mellor Director, e o premio á mellor interpretación feminina para Natalie Portman, así como outros nomeamentos aos Globos de Ouro, e o Directors Guild of America Award.

O seu sexto filme, *Noah*, de inspiración bíblica, foi estreado nos cines o 28 de marzo de 2014, recibindo malas apreciacións.

## Filmografía 
### Filmes 
### Curtas 
## Galardóns 
## Véxase tamén 
### Ligazóns externas 
* Official website
*  at the Internet Movie Database
* Laine, Tarja (2015) *Bodies in Pain: Emotion and the Cinema of Darren Aronofsky*, Berghahn Books.
O Homem do Ano

***O Homem do Ano*** é un filme brasileiro de 2003, do xénero drama, dirixido por José Henrique Fonseca e cun guión baseado na novela *Matador*, de Patrícia Melo adaptado para o cinema por Rubem Fonseca.

## Sinopse 
A historia transcorre na Baixada Fluminense. Dous amigos fan unha aposta, o que acaba transformando un deles, Máiquel, un home común, nun asasino respectado por bandidos e pola autoridade, nun heroe na cidade, ao mesmo tempo que é amado por dúas mulleres.

## Elenco 
* Murilo Benício .... Máiquel 
* Cláudia Abreu .... Cledir 
* Natália Lage .... Érica 
* Jorge Dória .... dr. Carvalho 
* André Gonçalves .... Galego 
* Lázaro Ramos .... Marcão 
* Perfeito Fortuna .... Robinson 
* Paulinho Moska .... Enoque 
* Wagner Moura .... Suel 
* André Barros .... Marlênio 
* Carlo Mossy .... delegado Santana 
* Guil Silveira .... farmacéutico
* Mariana Ximenes .... Gabriela 
* Amir Haddad .... Gonzaga 
* José Wilker .... Sílvio 
* Agildo Ribeiro .... Zilmar 
* Paulo César Pereio

## Galardóns 
**Festival de Cinema de Bogotá** 2003 (Colombia)
* Candidato na categoría de mellor filme.

**Festival de Cinema Brasileiro de Miami** 2003 (EUA)
* Venceu nas categorías de mellor filme, mellor director e mellor actor (Murilo Benício).

**Grande Premio Cinema Brasil** 2004 (Brasil)
* Candidato nas categorías de mellor actriz coadxuvante (Natália Lage), mellor guión adaptado, mellor vestiario, mellor maquillaxe e mellor fotografía.

**Festival de Cinema Latino-Americano de Washington** (EUA)
* Venceu nas categorías de mellor filme e mellor actor (Murilo Benício).

**Festival da Habana** 2003 (Cuba)
* Venceu na categoría de mellor dirección de arte.

**Festival Internacional de Cine de Donostia - San Sebastián** 2003 (España)
* Venceu na categoría Mención Especial.

**San Francisco International Film Festival** 2003 (EUA)
* José Henrique Fonseca recibiu o SKYY Prize.

## Véxase tamén 
### Ligazóns externas 
* Crítica do filme